ΓΡΑΠΤΗ ΕΡΩΤΗΣΗ P-2760/00

υποβολή: Maria Sanders-ten Holte (ELDR) προς την Επιτροπή

(2 Αυγούστου 2000)

Θέμα: Νομοθεσία σχετικά με την κατασκευή ασφαλέστερων εμπροσθίων τμημάτων αυτοκινήτων για πεζούς και ποδηλάτες

Στην Ευρωπαϊκή Ένωση 42 600(1) άνθρωποι χάνουν κάθε χρόνο τη ζωή τους σε αυτοκινητικά ατυχήματα. Μία από τις αιτίες αυτών των ατυχημάτων είναι οι ελλιπείς τεχνικές προδιαγραφές, όπως μη ασφαλή εμπρόσθια τμήματα αυτοκινήτων.

Στους μήνες των διακοπών όπουπάρχει μεγάλη κίνηση, ο μέσος αριθμός θανατηφόρων ατυχημάτων αυξάνεται δραματικά.

Έρευνα έχει αποδείξει ότι πολλές ζωές θα μπορούσαν να σωθούν με τη θέσπιση απαιτήσεων ασφάλειας για ασφαλέστερα εμπρόσθια τμήματα αυτοκινήτων σύμφωνα με τις τέσσερις δοκιμές σύγκρουσης που ανέπτυξε η EEVC (Ευρωπαϊκή Επιτροπή για τα Πειραματικά Οχήματα).

Αυτές οι τέσσερις δοκιμές σύγκρουσης έχουν ήδη αναπτυχθεί στην ΕΕ και είναι το αποτέλεσμα προγραμμάτων έρευνας και ανάπτυξης που εκτελούνται επί 22 έτη με επιχορηγήσεις της ΕΕ.

Μέχρι σήμερα, παρά τις επανειλημμένεςποσχέσεις, δεν έχειποβληθεί ακόμη πρόταση κανονισμού που να προβλέπει ασφαλέστερα εμπρόσθια τμήματα αυτοκινήτων για πεζούς και ποδηλάτες. Το ζήτημα αυτό εμπίπτει αποκλειστικά στην αρμοδιότητα της Ευρωπαϊκής Επιτροπής" κατά συνέπεια, τα κράτη μέλη δεν μπορούν να θεσπίσουν ανεξάρτητες ρυθμίσεις στον εν λόγω τομέα.

Υπό τα δεδομένα αυτά, είναι δύσκολο να κατανοηθεί για ποιο λόγο καθυστερεί η θέσπιση ενός τέτοιου κανονισμού, ιδίως εάν ληφθούνπόψη οιποχρεώσεις που προβλέπονται στη Συνθήκη και οι προτεραιότητες που ορίζονται στην ανακοίνωση της Ευρωπαϊκής Επιτροπής του Μαρτίου 2000 σχετικά με την οδική ασφάλεια. Στην εν λόγω ανακοίνωση η Επιτροπή εκφράζει την πρόθεσή της ναποβάλει νομοθετική πρόταση σχετικά με την κατασκευή ασφαλέστερων εμπροσθίων τμημάτων αυτοκινήτων για πεζούς και ποδηλάτες, που αποτελεί μια από τις έξι προτεραιότητες για την οδική ασφάλεια. Το μέτρο αυτό συνιστά επίσης μία από τις βασικές προτεραιότητες στον κατάλογο προτεραιοτήτων του Ευρωπαϊκού Κοινοβουλίου στην τελευταία γνωμοδότηση σχετικά με την οδική ασφάλεια.

1. Συμφωνεί η Επιτροπή ότι ο εν λόγω κανονισμός για την κατασκευή ασφαλέστερων εμπρόσθιων τμημάτων αυτοκινήτων, συμπεριλαμβανομένων και των τεσσάρων δοκιμών σύγκρουσης της EEVC, μπορεί να σώσει πολλές ζωές, από 5 έως 6 ζωές την ημέρα στην ΕΕ, και, για το λόγο αυτό, πρέπει να θεσπισθεί το συντομότερο δυνατό;

2. Συμφωνεί η Επιτροπή ότι μετά από την επί 22 έτη εκτέλεση ερευνητικών προγραμμάτων με επιχορηγήσεις της ΕΕ, από τα οποία προέκυψαν οι τέσσερις γνωστές δοκιμές σύγκρουσης που χρησιμοποιούνται από το EuroNCAP (Ευρωπαϊκό Πρόγραμμα για την Αξιολόγηση Νέων Οχημάτων), αυτή τη στιγμή δεν είναι σκόπιμο να διεξαχθεί νέα έρευνα στον εν λόγω τομέα, αλλά πρέπει να γίνει ένα πρώτο βήμα για να θεσπισθεί τώρα αυτός ο κανονισμός με τον οποίο θα μπορούσαν να σώζονται πολλές ζωές;

3. Συμφωνεί η Επιτροπή ότι η καθυστέρηση της θέσπισης αυτού του κανονισμού θα έχει αρνητικές συνέπειες για την εικόνα της ΕΕ και ιδιαίτερα της Ευρωπαϊκής Επιτροπής, λαμβανομένουπόψη του γεγονότος ότιπάρχουν επαρκείς πληροφορίες και έρευνες ότι με τη θέσπισή του θα μπορούσαν να σώζονται 175 ζωές το μήνα στην ΕΕ, και επί παραδείγματι στην Ολλανδία, μια χώρα με σχετικάψηλό βαθμό ασφάλειας, περίπου 41 ζωές το χρόνο;

(1) αριθμός 1998.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις P-2131/00, P-2133/00, P-2155/00, P-2156/00, P-2157/00, P-2158/00, E-2239/00, E-2385/00, E-2410/00, E-2462/00, P-2482/00, P-2493/00, P-2503/00, P-2579/00, P-2583/00, E-2610/00 και P-2760/00

(8 Σεπτεμβρίου 2000)

Η Επιτροπή συμμερίζεται τις απόψεις του Κοινοβουλίου σχετικά με την προαγωγή της οδικής ασφάλειας στην Κοινότητα και τις ανησυχίες που εξέφρασαν με σειρά ερωτήσεων τους ορισμένα Αξιότιμα Μέλη. Η έγκριση μέτρων για τη βελτίωση της οδικής ασφάλειας και τη μείωση του αριθμού των θυμάτων αποτελεί πρωταρχικό στόχο της πολιτικής της Επιτροπής.

Η Επιτροπή είναι πεπεισμένη ότι η βελτίωση της οδικής ασφάλειας αποτελεί ευθύνη όλων, ήτοι, της Κοινότητας, των εθνικών, περιφερειακών και τοπικών αρχών των κρατών μελών, της βιομηχανίας μηχανοκινήτων οχημάτων καθώς και των χρηστών του οδικού συστήματος. Μεταξύ των μέτρων που επιβάλλεται να ληφθούν συμπεριλαμβάνονται η βελτίωση τωνποδομών, της εκπαίδευσης των χρηστών του οδικού συστήματος και των οδηγών, των κωδίκων οδικής κυκλοφορίας, των τεχνικών ελέγχων καθώς και των διατάξεων περί παθητικής ασφάλειας για τα μηχανοκίνητα οχήματα.

Ως αναφέρουν ορισμένα Αξιότιμα Μέλη, η Επιτροπή στην ανακοίνωση(1) της 17 Μαρτίου 2000 με τίτλο Οι προτεραιότητες της οδικής ασφάλειας στην ΕΕ έκθεση προόδου και αξιολόγηση των δράσεων, ταυτοποίησε τα εμπρόσθια τμήματα των αυτοκινήτων που κρίνονται ασφαλέστερα για τους πεζούς και τους ποδηλάτες κάνοντας χρήση της έγκρισης τύπου και αναφερόμενη στις δυνατότητες της κείμενης νομοθεσίας ως μία από τις βραχυμεσοπρόθεσμες προτεραιότητες στον τομέα της οδικής ασφάλειας.

Η Επιτροπή γνωρίζει καλώς τους κινδύνους που συνεπάγονται για τους πεζούς και τους ποδηλάτες τα οδικά ατυχήματα. Το θέμα της ασφάλειας των πεζών εξετάσθηκε αναλυτικά κατά τους τελευταίους μήνες με τους ενδιαφερομένους. Όλοι οι εμπλεκόμενοι, συμπεριλαμβανομένων των κατασκευαστών αυτοκινήτων, έλαβαν μέρος στις αντίστοιχες διαβουλεύσεις και είχαν την ευκαρία ναποβάλλουν τις προτάσεις τους σχετικά με την καλύτερη δυνατή αντιμετώπιση του συγκεκριμένου θέματος. Οι συζητήσεις αυτές αφορούσαν επίσης την επίλυση προβλημάτων σχετικά με τις τεχνικές απαιτήσεις για τον ασφαλέστερο σχεδιασμό σε περίπτωση συγκρούσεων.

Το θέμα του σχεδιασμου των αυτοκινήτων κατά τρόπουν που να περιορίζονται οι τραυματισμοί σε περίπτωση ατυχημάτων σε χαμηλές ταχύτητες με πεζούς είναι τεχνικώς περίπλοκο. Ουσιαστικά πρόκειται για νέα προσέγγιση που δεν έχει δοκιμασθεί αλλού. Σημαντικό έργο έχει επιτελεσθεί όσον αφορά την ανάπτυξη ενός προτύπου

επιδόσεων για την παθητική ασφάλεια στα οχήματα. Δέον να σημειωθεί ότι η Ευρώπη κατέχει ηγετική θέση στον εν λόγω τομέα. Τα λαμβανόμενα μέτρα επιβάλλεται να βασίζονται σε τεκμηριωμένες διαδικασίες επιστημονικής αξιολόγησης. Το έργο αυτό απαιτεί χρόνο και παραμένει εισέτι ανολοκλήρωτο. Κατά τις συζητήσεις οι κατασκευαστέςπέβαλαν σχέδιο δέσμευσης για τις τεχνικές απαιτήσεις.

Δεδομένου ότι εξακολοθούν να εκκρεμούν ορισμένα τεχνικά θέματα, η Επιτροπή κάλεσε το Κοινό Κέντρο Έρευνών να συμβάλει στις αξιολογήσεις. Η Επιτροπή επιθυμεί να συμβάλλει στην πραγματοποίηση αναλυτικών διαβουλεύσεων με όλα τα ενδιαφερόμενα μέρη και προτίθεται να ενημερώσει το Κοινοβούλιο σχετικά με την πρόοδο των σχετικών συζητήσεων στις αρχές του φθινοπώρου. Η Επιτροπή δεν θα κάνει συμβιβασμούς σε ό,τι αφορά τον περιορισμό των τραυματισμών, είναι, εντούτοις, απαραίτητο να εξευρεθεί η καλύτερη τεχνική λύση που να αντικατοπτρίζει τις πλέον πρόσφατες των διαθεσίμων γνώσεων.

(1) COM(2000)125 τελικό.